НАЦРТ

На основу члана 239. став 3. Закона о накнадама за коришћење јавних добара („Службени гласник РС“, бр.95/2018, 49/2019, 86/2019 усклађени дин износи и 156/2020 усклађени дин износии 15/2021 – доп. уклађених дин. износа) Скупштина општине Рача на седници одржаној дана \_\_\_\_\_\_\_\_\_\_\_\_\_ доноси

#### О Д Л У К У

#### О НАКНАДАМА ЗА КОРИШЋЕЊЕ ЈАВНИХ ПОВРШИНА

**ЗА ТЕРИТОРИЈУ ОПШТИНЕ РАЧА**

**Члан 1.**

Овом одлуком утврђује се висина накнада за коришћење јавних површина за територију општине Рача, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

**Члан 2.**

Накнаде за коришћење јавне површине су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским матери-јалом и за извођење грађевинских радова и изградњу.

Jавна површина у смислу Закона којим се уређују накнаде за коришћење јавних добара јесте површина утврђена планским документом јединице локалне самоуправе која је доступна свим корисницима под једнаким условима:

* јавна саобраћајна површина ( пут, улица, пешачка зона и сл.);
* трг;
* јавна зелена површина (парк, сквер, градска шума и сл.) и

- јавна површина блока (парковски уређене површине и саобраћајне површине).

Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

- за забавни парк, циркус, спортске терене, за одржавање концерата , фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање и друго.

Коришћење простора на јавној површини у пословне и друге сврхе у смислу става 1. тачке 1) овог члана односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

**Обвезник накнаде**

**Члан 3.**

Обвезник накнаде за коришћење јавне површине је корисник јавне површине.

**Основица**

**Члан 4**.

Основица накнаде за коришћење простора на јавној површини је површина коришћеног простора изражена у метрима квадратним (m2).

**Висина накнаде**

**Члан 5.**

Највиши износ накнаде за коришћење јавне површине прописан је у Прилогу 12. закона којим се уређују накнаде за коришћење јавних добара.

Критеријуми за прописивање висине накнада су: време коришћења простора, зона у којој се налази простор који се користи, која је утврђена посебном одлуком Скупштине општине, као и техничко-употребне карактеристике објекта, уколико се јавна површина користи за постављање објеката.

**Начин утврђивања и плаћања**

**Члан 6.**

Утврђивање накнаде за коришћење јавне површине врши се према површини коришћеног простора, сразмерно времену коришћења тог простора или према техничко-употребним карактеристикама објекта.

Накнаду из става 1. овог члана, решењем утврђује Одељење за привреду, пољопривреду, буџет и финансије, Општинске управе општине Рача.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Прoтив рeшeњa из става 2. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног Одељења за привреду, пољопривреду, буџет и финансије Општинске управе општине Рача.

У погледу поступка утврђивања, контроле, наплате, повраћаја, камате, принудне наплате, застарелости и осталог што није прописано овом одлуком сходно се примењују одредбе закона којим се уређују порески поступак и пореска администрација.

**Ослобођења**

**Члан 7.**

Накнаду за коришћење јавних површина не плаћају директни и индиректни корисници буџетских средстава.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

**Уплата прихода од накнада**

**Члан 8.**

Накнаде за коришћење јавних површина уплаћују се на рачуне прописане за уплату јавних прихода.

**Припадност прихода**

**Члан 9.**

Приходи остварени од накнаде за коришћење јавних површина припадају буџету општине Рача.

**Члан 10.**

Накнада за коришћење јавне површине утврђује се у различитој висини у зависности од врсте, делатности, површине, техничко – употребних карактеристика објеката, односно у зонама у којима се налазе објекти, предмети или врше услуге за које се плаћа накнада за коришћење.

Накнада за коришћење јавне површине општине Рача утврђује се по зонама које су прецизиране у чл. 5. Одлуке о утврђивању елемената за утврђивање пореза на имовину на територији општине Рача („Службени гласник општине Рача“ бр.18/13“) и то:

I зона – обухвата све непокретности на територији градског насеља Рача, по границама описаним Планом генералне регулације градског насеља Рача, одељак 1.3.1. опис границе обухвата плана („Службени гласник општине Рача“ бр.11/12),

II зона- обухвата све непокретности на територији општина Рача које нису обухваћене зоном 1 (један).

**Члан 11.**

Контролу заузећа или коришћења простора на јавним површинама врши комунална инспекција општине Рача.

**Члан 12.**

Саставни део ове одлуке представља Тарифа накнада за коришћење јавних површина.

**Члан 13.**

Ова одлука ступа на снагу осмог дана од дана објављивања у ''Службеном гласнику општина Рача'', а примењиваће се почев од 1. јануара 2023. године.

**Члан 14.**

#### Ступањем на снагу ове одлуке престаје да важи Одлука о накнадама за коришћење јавних површина за територију општине Рача бр. 020-148/2021-I-01 од 20.12.2021. године (''Службени гласник општине Рача бр. 30/2021. године)

**СКУПШТИНА ОПШТИНЕ РАЧА**

**Број: .године**

**ПРЕДСЕДНИК СКУПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**ТАРИФА НАКНАДА ЗА КОРИШЋЕЊЕ ЈАВНИХ ПОВРШИНА**

**Тарифни број 1.**

Накнада за коришћење простора на јавним површинама или испред пословних просторија у пословне и друге сврхе, осим ради продаје штампе, књига и других публикација, производа старих и уметничких заната и домаће радиности утврђује се по 1м2 коришћеног простора у дневном износу и то:

**1.**за обављање пословне делатности у привременим објектима – киосци и мањи монтажни објекти и привременим покретним објектима плаћа се накнада за коришћење јавних површина по 1м2 дневно и то:

**-прва зона 10,00 дин/1м2 на дан**

**-друга зона 8,00 дин/1м2 на дан;**

2.за постављање тезги и заузимање простора за време других празника и манифестација (нова година, 8.март, вашар (Свети Илија, Света Петка)

**-прва зона 100,00 дин/1м2 на дан**

**-друга зона 80,00 дин/1м2 на дан;**

**3**.за постављање расхладних уређаја и витрина за продају алкохолних, безалкохолних пића и сладоледа, апарата, тенди, жардињера на површинама јавне намене или испред пословног простора пбрачунава се и наплаћује накнада за коришћење јавне површине и то:

**-прва зона 50,00 дин/1м2 на дан**

**-друга зона 30,00 дин/1м2 на дан;**

**4.**за коришћење простора на јавним површинама или испред пословног простора у пословне сврхе за излагање и продају робе обрачунава се и наплћује накнада и то:

**-прва зона 15,00 дин/1м2 на дан**

**-друга зона 10,00 дин/1м2 на дан;**

**5**.за коришћење простора на јавним површинама или испред пословног простора у пословне сврхе за пружања угоститељских и других услуга обрачунава се и наплћује накнада и то:

**-прва зона 3,50 дин/1м2 на дан**

**-друга зона 3,00 дин/1м2 на дан.**

Обвезник накнаде је правно лице и предузетник.

Обвезник је дужан да најкасније у року од 15 дана пре дана почетка коришћења простора на јавној површини поднесе пријаву Oдељењу за изградњу, урбанизам и локални економски развој и достави податке од значаја за одређивање висине накнаде ради доношења решења.

Накнада по овом тарифном броју плаћа се до 15. у месецу за претходни месец на основу задужења Одељења за привреду, пољопривреду, буџет и финансије Општинске управе општине Рача, а по претходно издатом акту Одељења за изградњу, урбанизам и локални економски развој Општинске управе општине Рача, у складу са износима накнада из ове Одлуке.

Одељење за урбанизам, изградњу и локални економски развој је у обавези да након подношења пријаве од стране правног лица или предузетника, достави Одељењу за привреду, пољопривреду, буџет и финансије акт са следећим подацима:

- за правно лице: назив и адресу седишта правног лица, порески идентификациони број, матични број и текући рачун, као и површину простора који се заузима и време трајања заузећа;

- за физичко лице - предузетника: име и презиме, назив радње са адресом, порески идентификациони број, матични број радње, текући рачун радње, ЈМБГ и адреса становања физичког лица, као и површину простора који се заузима и време трајања заузећа.

Накнаду из овог тарифног броја не плаћају хуманитарне, верске, традиционалне и организације које раде са инвалидима рада и хендикепираним лицима.

Накнаду из овог тарифног броја утврђује и наплаћује Одсек за утврђивање, наплату и контролу јавних прихода.

**ТАРИФНИ БРОЈ 2**

Накнада за коришћење јавних површина за оглашавање за сопствене потребе и за потребе других лица, као и за коришћење површине и објката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине за које дозволу издаје надлежни орган јединице локалне самоуправе.

За коришћење јавне површине за оглашавање за сопствене потребе и за потребе других лица за сваки цео и започети м2 простора који се користи утврђује се накнада дневно сразмерно времену коришћења и то:

**1.**за оглашавање на посебним објектима за оглашавање који се постављају на јавним површинама путем јавног конкурса накнаде се утврђује:

**-прва зона 20,00 дин/1м2 на дан**

**-друга зона 15,00 дин/1м2 на дан**

**2.** за средства за оглашавање која се постављају на стубовима јавне расвете, нисконапонске и контактне мреже такса се утврђује:

**-прва зона 15,00 дин/1м2 на дан**

**-друга зона 13,00 дин/1м2 на дан.**

За коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине за сваки цео и започети м2 који се користи утврђује се накнада дневно сразмерно времену коришћења и то:

1.за коришћење рекламних паноа, односно средстава за оглашавање који се постављају на зграде, привремене монтажне објекте, ограде, на ограде градилишта, транспаренте између стубова и за оглашавање на посебним објектима који се поставају на другим површинама накнада се утврђује по зонама и то:

**-прва зона 10,00 дин/1м2 на дан**

**-друга зона 8,00 дин/1м2 на дан.**

Накнада по овом тарифном броју плаћа се до 15. у месецу за претходни месец на основу задужења Одељења за привреду, пољопривреду, буџет и финансије Општинске управе општине Рача, а по претходно издатом акту Одељења за изградњу, урбанизам и локални економски развој Општинске управе општине Рача, у складу са износима накнада из ове Одлуке.

Одељење за урбанизам, изградњу и локални економски развој је у обавези да један примерак одобрења за коришћења простора на јавним површинама достави Одељењу за привреду, пољопривреду, буџет и финансије.

Накнаду из овог тарифног броја утврђује и наплаћује Одсек за утврђивање, наплату и контролу јавних прихода.

**ТАРИФНИ БРОЈ 3**

Накнада за коришћење јавне површине по основу заузећа грађевинским материјалом и за извођење грађевинских радова и изградњу износи

**-прва зона 10,00 дин/1м2 на дан**

**-друга зона 5,00 дин/1м2 на дан**

Накнаду из овог тарифног броја утврђује и наплаћује Одсек за утврђивање, наплату и контролу јавних прихода, а на основу претходно издатог одобрења Одељење за урбанизам, изградњу и локални економски развој.

Накнаду из овог тарифиног броја плаћа инвеститор радова на чији захтев је одобрено заузеће односно раскопавање јавне површине.

Накнада по овом тарифном броју плаћа се до 15. у месецу за претходни месец на основу задужења Одељења за привреду, пољопривреду, буџет и финансије Општинске управе општине Рача, а по претходно издатом акту Одељења за изградњу, урбанизам и локални економски развој Општинске управе општине Рача, у складу са износима накнада из ове Одлуке.

Одељење за урбанизам, изградњу и локални економски развој је у обавези да један примерак одобрења за коришћења простора на јавним површинама достави Одељењу за привреду, пољопривреду, буџет и финансије.

Накнаду из овог тарифног броја не плаћају хуманитарне, верске, традиционалне и организације које раде са инвалидима рада и хендикепираним лицима.

Накнаду из овог тарифног броја утврђује и наплаћује Одсек за утврђивање, наплату и контролу јавних прихода.